# Rangkuman Kelompok 1

**Kompetensi Inti dan Kompetensi Dasar**

**Kompeténsi**

Kompeténsi mangrupa seperangkat kamampuh ngeunaan sikep, pangaweruh, jeung kaahlian nu kudu dipiboga ku peserta didik nalika keur neuleuman atawa diajar salasahiji pangajaran. Kompetensi dina kurikulum 2013, kabagi jadi dua bagian nya éta:

1. **Kompeténsi Inti**

Dina Permendikbud Nomor 24 Taun 2014 ngeunaan KIKD pangajaran dina Kurikulum 2013 nétélakeun yén kompeténsi inti mangrupa tingkat kamampuh pikeun ngahontal standar kompeténsi lulusan nu kudu dipiboga ku peserta didik dina unggal tingkat kelas.

Numutkeun E. Mulyasa (2015), ngébréhkeun yén kompeténsi inti mangrupa standar kompeténsi lulusan dina bentuk kuwalitas, nu kudu dipiboga ku peserta didik anu enggeus ngabéréskeun pendidikanna dina jenjang satuan pendidikan, nu ngagambarankeun ngeunaan kompeténsi utama nu dikelompokkeun kana aspék sikep, pangaweruh, jeung keterampilan *(afektif, kognitif,* jeung *psikomotor)* nu kudu dipelajari ku peserta didik pikeun salasahiji tingkat sakola, kelas, jeung mata pelajaran. kompeténsi inti kudu ngagambarkeun kuwalitas nu saimbang antara *pencapaian hard skills* jeung *soft skills*.

Lian ti éta, kompenténsi inti lain ngansaukur diajarkeun, tapi pikeun ngabentuk karakter peserta didik ngaliwatan pembelajaran mata pelajaran nu rélévan (Harahap, 2015).

Kompeténsi inti diwengku ku 4 aspék, diantarana waé nya éta:

1. Kompeténsi inti-1 (KI-1), pikeun sikep sikep spiritual
2. Kompeténsi inti-2 (KI-2), pikeun kompeténsi inti sikep sosial
3. Kompeténsi inti-3 (KI-3), pikeun kompeténsi inti pangaweruh
4. Kompeténsi inti-4 (KI-4), pikeun kompeténsi inti pangabisa/*keterampilan.*

Dina unggal aspék kompetensi aya prosésna, nya éta:

* 1. Prosés aspék kompeténsi spiritual: Ngarasakeun – Ngalaksanakeun – Ngajénan – Ngamalkeun.
  2. Prosés aspék kompeténsi sikep sosial: Narima – Ngalaksanakeun – Ngajénan – Ngamalkeun.
  3. Prosés aspék kompeténsi pangaweruh: Mikanyaho – Maham – Ngalarapkeun – Nganalisis – Ngaévaluasi.
  4. Prosés aspék kompeténsi pangabisa: Niténan – Nanya – Ngapraktékkeun – Ngolah – Midangkeun – Ngapalkeun – Nyiptakeun.

1. **Kompeténsi Dasar**

Numutkeun Permendikbud Nomor 24 Taun 2014, kompeténsi dasar téh mangrupa kamampuh jeung materi pangajaran nu kudu dihontal ku peserta didik pikeun mata pelajaran dina unggal tingkat pendidikan nu nyoko kana kompeténsi inti. Kompeténsi dasar téh pikeun ngarojong lumangsungna kompeténsi inti.

Ieu aya sababaraha léngkah-léngkah kompeténsi dasar, nya éta:

1. Urutan dumasar hierarki konsép kadisiplinan élmu atawa pangaweruh, jeung gagasan nu teu ilahar nyoko ka urutan nu aya dina standar eusi
2. Patalina antara standar kompeténsi jeung kompeténsi dasar dina eusi mata pelajaran
3. Dasar kompeténsi dasar nu operasional jeung tindakan nu aya sababaraha kelompok teu sakabéh dipaké kana pamahaman jeung pangaweruh pikeun rumusan eusi kompeténsi dasar.

Dina Dinas Pendidikan Provinsi Jawa Barat (2017), tujuan jeung fungsi kompeténsi inti jeung kompeténsi dasar nyaéta:

**Fungsi Kompeténsi Inti jeung Kompeténsi Dasar**

Kompeténsi inti jeung kompeténsi dasar miboga fungsi pikeun acuan keur guru-guru disakola dina nyusun kurikulum mata pelajaran. Nepi ka aspek-aspek mekarna pangaweruh, keterampilan, sarta sikap berbahasa jeung bersastra anu bisa diprogram babarengan.

**Tujuan Kompeténsi Inti jeung Kompeténsi Dasar**

Tujuan pembelajaran nu sacara umum supaya peserta didik bisa ngahontal tujuan-tujuan dina diajar, nya éta:

1. Peserta didik bisa meunang pangalaman
2. Peserta didik bisa ngajénan jeung bangga kana pelajaran
3. Peserta didik maham kana pelajaran dina segi wangun, ma’na jeung fungsi sarta mampu ngagunakeuna sacara tepat jeung kreatif pikeun sababaraha konteks.
4. Peserta didik mampuh ngagunakeun mata pelajaran pikeun ngaronjatkeun kamampuh intelektual, emosional, jeung sosial
5. Peserta didik miboga kamampuh jeung disiplin dina mata pelajaran
6. Peserta didik mampuh ngarasakeun jeung ngamangpaatkeun mata pelajaran pikeun ngaronjatkeun pangaweruh, ngaronjatkeun kepribadian ogé ngajembarkeun wawasan.

**Conto Kompeténsi Inti jeung Kompeténsi Dasar**

Conto KI jeung KD di tingkat SMP/MTs kelas VII mata pelajaran Basa Sunda

|  |  |
| --- | --- |
| Kompeténsi Inti (Spiritual) | Kompeténsi Inti (Sosial) |
| 1. Ngarasakeun jeung ngamalkeun agama anu dianutna. | 1. Ngajénan jeung ngalakukeun kajujuran, disiplin, tanggung jawab, peduli (toleransi, gotong royong), santun, percaya diri, jeung interaksi sacara efektif di lingkungan sosial jeung alam dina sabudeureun pergaulanna. |

|  |  |
| --- | --- |
| Kompeténsi Dasar | Kompeténsi Dasar |
| 1. Ngajénan jeung syukur kana kaayaan basa Sunda salaku anugerah Allah SWT salaku sarana komunikasi dina PAGUNEMAN. | * + 1. Némbongkeun kalakuan jujur, tanggung jawab, jeung santun dina ngagunakeun basa Sunda pikeun PAGUNEMAN SAPOPOÉ. |
| 1. Ngajénan jeung syukur kana kaayaan basa Sunda salaku anugerah Allah SWT salaku sarana komunikasi dina KAULINAN BARUDAK. | 1. Némbongkeun kalakuan jujur, tanggung jawab, percaya diri, jeung santun dina ngagunakeun basa Sunda pikeun KAULINAN BARUDAK.. |
| 1. Ngajénan jeung syukur kana kaayaan basa Sunda salaku anugerah Allah SWT salaku sarana komunikasi dina PUPUJIAN. | 1. Némbongkeun kalakuan jujur, tanggung jawab, percaya diri, jeung santun dina ngagunakeun basa Sunda pikeun ngaaprésiasi jeung ngaéksprésikeun PUPUJIAN. |
| 1. Ngajénan jeung syukur kana kaayaan basa Sunda salaku anugerah Allah SWT salaku sarana komunikasi dina PANGALAMAN PRIBADI. | 1. Némbongkeun kalakuan jujur, tanggung jawab, percaya diri, jeung santun dina ngagunakeun basa Sunda pikeun nyieun PANGALAMAN PRIBADI. |
| 1. Ngajénan jeung syukur kana kaayaan basa Sunda salaku anugerah Allah SWT salaku sarana komunikasi dina DONGÉNG. | 1. Némbongkeun kalakuan jujur, tanggung jawab, percaya diri, jeung santun dina ngagunakeun basa Sunda pikeun ngaaprésiasi jeung ngaéksprésikeun DONGÉNG. |
| 1. Ngajénan jeung syukur kana kaayaan basa Sunda salaku anugerah Allah SWT salaku sarana komunikasi dina IKLAN LAYANAN MASARAKAT. | 1. Némbongkeun kalakuan jujur, tanggung jawab, percaya diri, jeung santun dina ngagunakeun basa Sunda pikeun nyieun IKLAN LAYANAN MASARAKAT. |
| 1. Ngajénan jeung syukur kana kaayaan basa Sunda salaku anugerah Allah SWT salaku sarana komunikasi dina SAJAK. | 1. Némbongkeun kalakuan jujur, tanggung jawab, percaya diri, jeung santun dina ngagunakeun basa Sunda pikeun ngaaprésiasi jeung ngaéksprésikeun SAJAK. |
| 1. Ngajénan jeung syukur kana kaayaan basa Sunda salaku anugerah Allah SWT salaku sarana komunikasi dina AKSARA SUNDA. | 1. Némbongkeun kalakuan jujur, tanggung jawab, percaya diri, jeung santun dina ngagunakeun basa Sunda pikeun ngaaprésiasi jeung ngaéksprésikeun AKSARA SUNDA. |

# Rangkuman Kelompok 2

**SILABUS MATA PELAJARAN BAHASA DAN SASTRA SUNDA SMP/MTs**

* 1. Kasang Tukang.

Aya tilu jenis kurikulum dina Kurikulum 2013 nyaéta, Kurikulum Tingkat Nasional, Kurikulum Tingkat Daerah, jeung Kurikulum Tingkat Sekolah. Kurikulum Tingkat Nasional disusun jeung diberlakukeun sacara Nasional. Kurikulum Tingkat Daerah disusun jeung diberlakukeun di daérah tangtu dumasar kana Kurikulum Tingkat Nasional jeung kawijakan ti unggal daérahna. Kurikulum Tingkat Sekolah disusun jeung diberlakukeun di unggal jenjang sakola.

Nurutkeun Permendikbud Nomor 79 taun 2014 ngeunaan Muatan Lokal Kurikulum 2013, pasal 9 jeung pasal 10, netélakeun yén pamaréntah provinsi jeung kabupaten/kota bisa ngamekarkeun muatan lokal. Basa Sunda, Basa Cirebon, jeung Basa Malayu Betawi, éta téh mangrupa basa daerah. Basa Sunda di Jawa Barat téh mangrupa Basa Indung, salian ti éta basa daérah ogé bisa jadi panganteur bahan ajar di unggal kelas SD/MI. Diajar Basa daérah ogé urang bisa apal kana kaarifan lokal dumasar kana landasan *etnopedagogis.*

* 1. Wangenan Silabus

Silabus jeung Rencana Pelaksanaan Pembelajaran (RPP) kaasup kana rarancang atawa desain pembelajaran, perencanaan pembelajaran anu ngacu kana standar eusi. Perencanaan pembelajaran ngawengku susunan rencana pelaksanaan pembelajaran jeung nyiapkeun media sarta sumber ajaran, Perangkat penilaian pembelajaran, jeung scenario Pembelajaran. Dina nnyusun Silabus jeung RPP disaluyukeun jeung modél pembelajaran anu digunakeun. Silabus mangrupa acuan dina nyusun atawa ngararancang bahan ajaran keur unggal bahan kajian mata pelajaran.

1.3 kacindekan

1. Komponen Silabus

Dina lampiran Permendikbud Nomor 22 Tahun 2016 ngeunaan Standar Proses disebatkeun yén komponen dina silabus téh sakurang-kurangna kudu aya:

1. Identitas mata pelajaran (conto: Basa jeung Sastra Sunda).
2. Identitas Sekolah, ieu eusina satuan pendidikan jeung kelas (SD/Kelas1).
3. Komponen inti, mangrupa gambaran sacara kategorial ngeunaan kompetensi dina aspék sikep, pangaweruh, jeung kaparigelan anu kudu diajar hususna ka peserta didik keur jenjang sakola, kelas jeung mata pelajaran.
4. Kompetensi dasar, mangrupa kamampuh spesifik anu ngawengku sikep, pangaweruh, jeung kaparigelan. Ieu patula-patali jeung muatan atawa mata pelajaran.
5. Tema (husus SD/MI).
6. Materi pokok, ngawengku fakta, konsep, prinsip, jeung prosedur anu rélevan, jeung ditulis dina wangun wincian anu saluyu jeung rumus indicator udagan kompeténsi.
7. Pembelajaran, nyaéta kagiatan anu dilakonan ku para pendidik jeung peserta didik keur ngahontal kompeténsi anu dipiharep
8. Penilaian, mangrupa proses ngumpulkeun jeung ngolah informasi keur nangtukeun hasil diajar peserta didik.
9. Alokasi waktu, saluyu jeung jumlah jam pelajaran dina struktur kurikulum keur sasemester atawa satahun, jeung
10. Sumber belajar, bisa mangrupa buku, media cetak, jeung éléktronik, alam sakitar atawa sumber diajar séjén anu rélevan.

Éta komponén silabus téh kaasup kana komponén anu lengkep. Dina kamekaran salajengna sarta ayana perbaikan dina Kurikulum 2013, komponen silabus miboga tilu komponén nyaéta, (1) kompetensi dasar, (2) materi pembelajaran, jeung (3) kagiatan pembelajaran.

**NGAMEKARKEUN SILABUS**

Ngamekarkeun kurikulum 2013 téh dipiharep bisa ngahasilkeun manusa anu produktif, kréatif, tur inovatif ngaliwatan *penguatan* sikep, pangaweruh, jeung kaparigelan anu ngahiji dina raraga ngawujudkeun manusa Indonésia anu produktif, kréatif, tur inovatif. Ku kituna, prosés pangajaran di satuan pendidikan diayakeun sacara interaktif, inspiratif, ramé, aya tantanganana, jeung ngahudang karep peserta didik sangkan bisa aktif, sarta méré rohang anu cukup keur prakarsa, kréativitas, jeung kamandirian luyu jeung minat, bakat, jeung kamekaran fisik jeung psikologis peserta didik.

Saupama niténan kana kontéks global jeung *kemajemukan* masarakat Indonésia, misi jeung oriéntasi Kurikulum 2013 diréalisasikeun dina prakték atikan kalawan tujuan husus ngarah peserta didik mibanda kompeténsi anu dipikabutuh dina kahirupan masarakat boh mangsa kiwari boh mangsa pingburi.

**Diménsi Pangaweruh**

**Diménsi Sikep**

**Diménsi Kaparigelan**

Kompeténsi anu dimaksud nyaéta:

1. Numuwuhkeun sikep réligius jeung étika sosial anu luhung dina kahirupan masarakat, bangsa jeung nagara;
2. Ngawasa pangawéruh; jeung
3. Mibanda kaparigelan atawa kamampuh pikeun ngalarapkeun pangaweruh dina raraga panalungtikan ilmiah, néangan palakiah, jeung nyiptakeun karya anu kréatif nu patula-patali jeung kahirupan sasari.

Pamakéan téhnologi informasi jeung komunikasi téh kudu dijadikeun tinimbangan dina ngamekarkeun mata pelajaran basa jeng sastra Sunda di unggal jenjang pendidikan. Ku kituna kamampuh pangatik dina ngagunakeun jeung ngamangpaatkeun téhnologi informasi jeung komunikasi téh kacida pentingna sangkan pangajaran basa.jeung sastra Sunda téh bisa ngajawab tantangan abad modérn. Salian ti ngagunakeun jeung ngamangpaatkeun téhnologi, pangajaran basa jeung sastra Sunda ogé kudu niténan pangabutuh daérah jeung peserta didik.

Silabus mata pelajaran basa jeung sastra Sunda SD/MI, SMP/MTs, SMA/SMK/MA/MAK disusun kalawan format jeung pidangan/tulisan anu basajan, jadi gampang dipipaham jeung dilaksanakeun ku guru. Maksud tina format anu basajan nyaéta ngarah pidanganana leuwih efisién, henteu réa jumlah kacana tapi teu ngurangan substansi teu ngurangan, sarta tetep nimbang-nimbang tata urutan matéri jeung kompeténsina.

Dina nyusun silabus, dilakukeun kalawan prinsip *keselarasan* antara ide, desain, jeung pelaksanaan kurikulum; gampang diajarkeun ku guru; gampang *dipelajari* ku peserta didik; puguh udaganana; sarta boga harti dipelajari téh, minangka bekel hirup jeung atikan peserta didik.

Dina kamekaran silabus, kudu aya sababaraha tinimbangan antar prinsip. Aya sababaraha prinsip nu kudu dijadikeun dadasar dina ngamekarkeun silabus, nyaéta;

1. Ilmiah. Maksad tina ilmiah téh yén sakabéh matéri jeung kagiatan dina silabus kudu bener tur bisa dipertanggung-jawabkeun sacara kailmuan.
2. Rélevan. Maksad tina rélevan téh yén cakupan, *kedalaman*, tingkat *kesukaran* jeung pidangan matéri dina silabus téh kudu luyu jeung tinimbangan fisik, intéléktual, émosional, jeung spiritual mahasiswa.
3. Sistematis. Maksad tina sistematis téh yén komponén-komponén dina silabus téh kudu aya pakuat-kaitna sacara fungsional jeung bisa maham kana kompeténsi.
4. Konsistén. Maksad tina konsistén téh yén dina silabus kudu bisa katitén hubungan nu konsistén (ajeg, taat asas) antara kompeténsi dasar, indikator, matéri inti, pangalaman diajar, sumber diajar, jeung sistem penilaian.
5. *Memadai*. Maksad tina *memadai* téh yén silabus téh kudu ngawengku sagala indikator, matéri pokok, pangalaman diajar, sumber diajar, jeung sistem penilaian.
6. Aktual jeung Kontékstual. Maksad tina aktual jeung kontékstual téh yén urang kudu bisa ngawengku sagala indikator, matéri pokok, pangalaman belajar, sumber belajar, jeung sistem penilaian nu merhatikeun kamekaran élmu téknologi jeung seni Mutahir dina kahirupan nyata.
7. Fléksibel. Maksad tina fléksibel téh yén sakabéh komponén silabus bisa ngakomodasi keragaman peserta didik, boh pendidik, jeung dinamika parobahan nu kajadian di sakola.
8. *Menyeluruh*. Maksad tina *menyeluruh* yén komponén silabus téh ngawengku sakabéh ranah kompeténsi (kognitif, aféktif, jeung psikomotor).

Dina nyusun silabus ogé kudu dilakukeun ku prinsip keselarasan antara ide, desain, jeung pelaksanaan kurikulum; gampang diajarkeun ku guru (*teachable*); gampang dipipaham ku peserta didik (*learnable*); kaukur pencapaianna (*measurable*); boga makna jeung diajar (*worth to learn*).

# Rangkuman Kelompok 4

**Prota Promes**

Program nyaéta hiji kagiatan ngokolakeunsakola sacara mandiri dumasar analisis kakuatan, kahéngkéran, *peluang,* tangtangan (swot) atawa analisis situasi jeung kondisi kalawan merhatikeun katangtuan perundangan-undangan anu lumaku di masarakat.

Prosés diajar di sakola bakal lumangsung kalayan éféktif lamun dirojong ku ayana program, boh di tingkat kelas, sakola, atawa gugus. Ieu hartina, prosés pendidikan kudu dikokolakeun kalawan hadé anu disusun dina hiji program sakola. Prosés nyusun program ieu téh mangrupa prosés anu ngawengku kagiatan-kagiatan pikeun ngahontal tujuan.


Dumasar kalénder pendidikan, program di sakola dibagi jadi program taunan jeung program seméster. Program taunan sakola nyaéta rarancang kagiatan intrakulikulér jeung ékstrakulikulér di sakola nurutkeun kelas dina sataun ajaran. (Hermawan, 2010)

*Pengalokasian waktu* dina Program Taunan ditetepkeun eusina sacara global dina unggal topik satuan bahasan luyu jeung cakupan lingkup bahasan dina SK jeung KD dumasar kalénder pendidikan jeung jumlah minggu éféktif dina sataun pangajaran.

Dina nalaah kalénder pendidikan pikeun alokasi waktu, aya hal-hal anu kudu dititénan nya éta:

1. *Permulaan tahun pelajaran* nyaéta waktu dimulaina kagiatan pangajaran di awal taun pangajaran dina unggal satuan pendidikan;
2. *Minggu efektif belajar* nyaéta jumlah minggu kagiatan pangajaran pikeun unggal taun pangajaran dina unggal satuan pendidikan;
3. *Waktu pembelajaran efektif* nyaéta jumlah jam pangajaran unggal minggu, ngawengku jumlah jam pangajaran pikeun sakabéh mata pelajaran kaasup muatan lokal, ditambah jumlah pikeun kagiatan *pengembangan diri*;
4. *Waktu Libur* nyaéta waktu nu ditetepkeun pikeun dieuweuhkeunana kagiatan pangajaran nu geus dijadwal dina satuan pendidikan anu dimaksud. Waktu libur bisa ku wangun jeda tengah seméster, jeda antar seméster, libur ahir taun pangajaran, poé libur kaagamaan, poé libur umum kaasup poé-poé besar nasional jeung poé libur husus.

Ieu conto alokasi waktu dina kalender pendidikan.

Komponén utama dina nyusun Prota :

1. Kompeténsi Dasar

2. Topik bahaseun

3. Alokasi waktu topik bahaseun dina unggal KD.

Sumber :

Hermawan, Ruswandi. 2010. *Pengembangan Sumber Daya Sekolah.*

**Wangenan program semester**

Seméster mangrupa satuan waktu anu dipaké pikeun ngajalankeun program pendidikan. Kagiatan anu dijalankeun dina program seméster ieu nya éta kagiatan diajar anu sacara langsung (tatap muka), praktikum, gawé di lapangan, mid seméster, ujian seméster jeung sagala rupa kagiatan anu dianggap bisa méré ajén kasuksésan.

Dina program pendidikan, ieu seméster dipaké satuan waktu anu pangleutikna, nya éta satuan seméster pikeun ngajéntrékeun sakumaha lila na hiji program pendidikan. Dina unggal program seméster miboga sipat lengkep jeung mangrupa hiji buleudan tur ngadeg sorangan. Dina unggal tungtung seméster sakabéh bahan program seméster anu diébréhkeun kudu geus réngsé tur siswa anu nyokot éta program kudu geus bisa ditangtukeun lulus henteuna.

Beban diajar bisa ngagunakeun sistim pakét jeung sistem krédit seméster (SKS). Beban diajar dina unggal pangajaran nu aya dina sistim pakét dijéntrékeun dina satuan jam pangajaran. dirumuskeun dina wangun satuan waktu anu dibutuhkeun ku peserta didik pikeun ilubiung dina program pangajaran ngaliwatan sistim tatap muka, pancén anu terstruktur, jeung kagiatan mandiri anu henteu terstruktur.

Dijero program seméster ieu eusina mangrupa gurat badag ngeunaan sababaraha hal anu rék dijalankeun jeung dihontal dina éta seméster. Program seméster mangrupa program anu ngajéntrékeun deui program taunan. Lamun dina program taunan mah nyusun pikeun nangtukeun jumlah jam nu dibutuhkeun pikeun ngahontal kompeténsi dasar, upama dina program seméster mah ngarahkeun pikeun ngajawab minggu kasabaraha atawa iraha pangajaran anu pikeun ngahontal kompeténsi dasar dijalanan. Umumna program seméster ieu eusina ngeunaan sasih, inti bahasan anu rék ditepikeun, waktu anu dirarancang, jeung sagala katerangan.

Dina program seméster ieu tangtu aya alokasi waktu anu sakumaha aya dina kurikulum.

1. Alokasi waktu pikeun pancén anu terstruktur jeung kagiatan mandiri anu henteu terstruktur dina sistim pakét keur SD/MI/SDLB 0% - 40%, SMP/MTs/SMPLB 0% - 50%, jeung SMA/MA/SMALB/SMK/MAK 0% - 60% dina waktu kagiatan tatap muka. Ngamangpaatkeun alokasi waktu ieu tangtu maké tinimbangan poténsi sarta kabutuhan peserta didik dina ngahontal kompeténsi.
2. Alokasi waktu pikeun praktik, dua jam kagiatan praktik di sakola sarua jeung sa jam kagiatan tatap muka. Opat jam kagiatan praktik di luar sakola sarua jeung sa jam kagiatan tatap muka.
3. Alokasi waktu pikeun tatap muka, pancén terstruktur jeung kagiatan mandiri anu henteu terstruktur keur SMP/MTs jeung SMA/MA/SMK/MAK nu maké sistim SKS ngilu kana aturan ieu.

(1) Hiji SKS di SMP/MTs : 40 menit tatap muka, 20 menit kagiatan terstruktur jeung kagiatan mandiri anu henteu terstruktur.

(2) Hiji SKS di SMA/MA/SMK/MAK : 45 menit tatap muka, 25 menit kagiatan terstruktur jeung kagiatan mandiri anu henteu terstruktur.

Komponén anu utama dina program seméster nya éta.

(1) Kompeténsi dasar

(2) Topik jeung sub topik bahasan

(3) Alokasi waktu topik jeung sub topik sarua jeung KD sarta indikator keur unggal minggu dina unggal bulan keur hiji seméster.

Conto Alokasi waktu dina mata pelajaran PAI ditilik dina jam pelajaran jeung tatap muka.

|  |  |  |  |
| --- | --- | --- | --- |
| **No.** | **Tingkat Satuan Pendidikan** | **Jam Pembelajaran (JP) & Kag. Tatap Muka per Jam** | **Minggu éféktif sataun pangajaran** |
| 1 | SD (Kelas I - VI) | 3 JP (3 x 35 menit) | 34-38 |
| 2 | SMP (Kelas VII - IX) | 2 JP (3 x 40 menit) | 34-38 |
| 3 | SMA (Kelas X - XII) | 2 JP (3 x 45 menit) | 34-38 |

* **Cara nyarungsum Program Tahunan**


Nyarungsum Proram Tahunan (PROTA) mangrupa bagian tina pengembangan silabus nu ngamuat alokasi waktu unggal topik bahaseun dina sataun pangajaran


Léngkah-léngkah dina nyarugsum Program Tahunan (PROTA):

1. Nalaah kalender pendidikan, jeung ciri has sakola atawa madrasah dumasar kana kabutuhan tingkat satuan pendidikan.
2. Nandaan hari libur, mimiti taun ajaran, minggu éféktif diajar, waktu éféktif diajar (dina samingguna). Hari libur ngawengku:
3. Jeda tengah semester;
4. Jeda antar semester;
5. Libur ahir taun pangajaran;
6. Libur poé kaagamaan;
7. Libur umum kaasup poé nasional;
8. Libur husus.

Éta poé bisa ngurangan jumlah minggu éféktif nu aya dina sataun pangajaran.

1. Ngitung jumlah minggu éféktif uggal bulanna ogé semester dina sataun, jeung ngalebetkeun kana format matrik anu disayogikeun.
2. Ngaditribusikeun alokasi waktu nu disayogikeun ku hiji mata pelajaran, dina unggal KD (kompetensi dasar), jeung topik anu dibahas dina minggu éfékifna, saluyu jeung ruang lingkup cakupan matéri, tingkat kesulitan jeung pentingna matéri ajar, tur nimbang waku pikeun ulangan sarta review materi.

****

****

**Format Program Tahunan**

Satuan Pendidikan :

Mata Pelajaran :

Kelas/ Program :

Tahun Pelajaran :

|  |  |  |  |  |
| --- | --- | --- | --- | --- |
| Standar Kompetensi  Smster I | Kompetensi Dasar  (KD) | Konsep/Sub Konsep  (Pokok Bahasan) | Alokasi Waktu | Keterangan |
|  |  |  |  |  |
|  |  |  |  |  |
|  |  |  |  |  |
| **Jumlah** | | |  |  |
| Standar Kompetensi  Smster II | Kompetensi Dasar  (KD) | Konsep/Sub Konsep  (Pokok Bahasan) | Alokasi Waktu | Keterangan |
|  |  |  |  |  |
|  |  |  |  |  |
|  |  |  |  |  |
| **Jumlah** | | |  |  |
|  | | |  |  |

Kuningan, ................... 2020

 Mengetahui

Kepala Madrasah                                                                              Guru Mata Pelajaran

(..................................)                                                            (.................................)

* Cara nyarungsum prosem:

1. Ngainput KD jeung Indikator

2. Netepkeun jumlah jam jeung jumlah tatap muka permingguna pikeun tiap mata pelajaran

3. Ngaalokasikeun waktu saluyu kabutuhan indikator dina kolom bulan jeung minggu

4. Nyieun catetan tina kolom katerangan (lamun dibutuhkeun)

# Rangkuman Kelompok 5

**Rencana Pelaksanaan Pembelajaran**

RPP mangrupa singgetan tina Rencana Pelaksanaan Pembelajaran, hartina nya éta Rarancang kagiatan pangajaran di kelas anu disusun dumasar kana KD. Tujuan RPP nyaéta sangkan kagiatan pangajaran di kelas lumangsung sacara interaktif, isnpiratif, efisien, optimal, jeung piakresepuen.

**Prinsip Nyusun Rencana Pelaksanaan Pembelajaran**

1. Merhatikeun unggal individu peserta didik.
2. Ngarojong partisipasi aktif peserta didik.
3. Fokus kana sumanget diajar, motivasi, minat, kréativitas, inisiatif, inspirasi, inovasi, jeung kamandirian peserta didik.
4. Ngembangkeun atawa ngabiasakeun budaya maca jeung nulis nu dirarancang pikeun ngembangkeun karesep maca, maham kana rupa-rupa bacaan, ogé ngaéksprésikeun dina rupa-rupa wangun tulisan.
5. Méré tanggapan jeung tindak lanjut RPP nu ngawengu rarancang program pikeun méré umpan balik anu positif, nguatkeun, ngayakeun pengayaan, jeung rémidi.
6. Nekenkeun patali antara KD, materi pangajaran, kagiatan diajar, *indikator pencapaian kompeténsi*, *penilaian*, jeung sumber diajar kana hiji pangalaman diajar.
7. Ngaakomodasi pangajaran tématik-terpadu, katerpaduan lintas mata pelajaran, lintas aspék diajar, jeung karageman budaya.
8. Ngalarapkeun téknologi informasi jeung komunikasi sacara terintegrasi, sistematis, jeung éféktif saluyu jeung kaayaan.

**Komponén Rencana Pelaksanaan Pembelajaran (RPP)**

Numutkeun Permendikbud nomor 22 taun 2016 ngeunaan standar prosés, komponén Rencana Pelaksanaan Pembelajaran (RPP) ngawengku:

1. Idéntitas sakola nyaéta ngaran satuan pendidikan;
2. Idéntitas mata pelajaran atawa subtéma;
3. Kelas/seméster;
4. Materi poko;
5. Alokasi atawa hal éta ditangtukeun gumantung kana kaperluan pikeun nyumponan KD jeung beban diajar, hal éta nimbang kana jumlah jam pelajaran nu aya dina silabus jeung KD nu kudu dicumponan;
6. Tujuan pangajaran nu dirumuskeun tina KD jeung ngagunakeun kata kerja oprasional nu bisa diamati jeung diukur nu ngawengku sikep, pangaweruh jeung katerampilan;
7. Kompeténsi Dasar (KD) jeung indikator pencapaian kompeténsi;
8. Matéri pangajaran, nu ngamuat fakta, konsép, prinsip, jeung prosedur nu rélevan, jeung ditulis dina wangun butir-butir luyu jeung rumusan indikator ketercapaian kompeténsi;
9. Métode pangajaran, digunakeun ku pendidik pikeun ngawujudkeun suasana diajar jeung prosés pangajaran supaya peserta didik nyumponan KD nu diluyukeun jeung karakteristik peserta didik jeung KD nu rék dicapai;
10. Média pangajaran, mangrupa alat bantu prosés pangajaran pikeun nepikeun materi;
11. Sumber diajar, bisa mangrupa buku, média cétak jeung éléktonik atawa sumber diajar naon waé nu dianggap rélevan;
12. Léngkah-léngkah pembelajaran dilakukeun ngaliwatan tahapan pendahuluan, inti, jeung panutup;
13. Penilaian hasil pangajaran.

# Rangkuman Kelompok 6

**Mangpaat bahan ajar**

Pikeun guru:

1. Ngahasilkeun bahan ajar nu saluyu jeung tungtutan kurikulum sarta kabutuh diajar siswa

2. Henteu gumantung kana buku teks

3. Ngalegaan sumber

4. Nambahan pangaweruh jeung pangalaman guru dina nyusun bahan ajar

5. Ngawangun komunikasi kagiatan diajar nu efektif antara guru jeung siswa

Pikeun siswa:

1. Kagiatan diajar jadi leuwih ngirut

2. Mere kesempetan diajar mandiri

3. Ngagampangkeun siswa dina ngahontal kompetensi nu kudu dikawasa

TUJUAN BAHAN AJAR

1. salaku pedoman pikeun murid nu ngarahkeun sakabeh aktivitas dina proses pangajaran nu mangrupa substansi kompetensi nu kudu dikuasai.

2. Salaku pedoman tanaga pendidik pikeun ngarahkeun sakabeh aktivitas dina proses pangajaran nu mangrupa substansi kompetensi nu kudu diarahkeun/dilatih ka muridna

3. Alat evaluasi pencapaian/panguasaan hasil tina pangajaran .

JENIS BAHAN AJAR

1. Bahan ajar cetak nyaèta sajumlah bahan nu disiapkeun dina kertas miboga fungsi pikeun kaperluan pangajaran/nepi keun informasi

Aya tilu jenis bahan ajar cetak

a. Modul - ngawengku miboga sababaraha bahan tinulis nu digunakeun pikeun diajar sorangan

b. Handout - miboga hubungan jeung materi nu rèk diajarkeun biasana ngawengku tina catetan, tabel, diagram, peta jsb

C. Lembar kerja siswa - nu di jerona kaasup lembar kasur, daptar bacaan, lembar pratikum, jsb.

2. Bahan ajar non cetak nyaèta pikeun kaperluan pangajatan nu aya dipasaran dina jumlah nu terus ningkat tiap taunna.

Aya 5 bagean tina bahan ajar noncetak

A. Bahan ajar display pikeun digunakeun nalika nepi keun informasi ka muridna di kelas. Contona saperti flipchart,

adhesive, chart, poster, peta, foto, dan realia.

B. Overhead Transparencies (OHT) nyaeta salah sahiji bahan ajar non cetak nu teu ngasupkeun unsur-unsur gerakan jeung biasana mangrupa imej tekstual sarta grafik dina lembar transparan .

C. Audio

D. Video

E Bahan ajar berbasiskan komputer

Prinsip prinsip bahan ajar

Aya sababaraha prinsip bahan ajar anu kudu diperhatikeun nalika nyarungsum bahan ajar atawa materi pembelajaran diantarana; prinsip relavansi, prinsip konsistènsi jeung prinsip kacukupan.

1. Prinsip relavansi hartina kasaluyuan atawa aya pakaitna. Matèri pangajaran kudu relavan atawa aya pakaitna jeung hubungan kacapaina standar kompetènsi jeung kompètènsi dasar. Contona; lamun kompètènsi anu dipiharep dikuasaan ki siswa mangrupa talaran, mangka matèrina ogè kudu saluyu jeung pangajaran anu diajarkeun mangrupa talaran ogè.

2. Prinsip konsistènsi hartina kaajegan. Nalika kompètènsi dasar kudu dikuasaan ku siswa opat rupa, mangka bahan ajarna ogè kudu opat rupa. Contona; lamun kompètènsi dasar anu dikuasaan siswa nuaèta pengoprasian bilangan anu nyoko kana tatambahan, cacandakan, perkalian jeung pembagian. Mangka matèri anu diajarkeun ogè kudu nyoko kana tèhnik tatambahan, cacandakan, perkalian jeung pembagian.

3. Prinsip kecukupan hartina matèri anu diajarkeun kudu cukup keur ngaluuhan dina mantuan siswa nguasaan kompètènsi dasar anu diajarkeun. Matèri ulah saeutik teuing atawa ulah loba teuing, jadi kudu saimbang.

Bahan ajar mangrupa materi/substansi pangajaran anu disusun sacara sistematis sarta kompetensi anu rek dikawasa siswa dina kagiatan pangajaran.

Sumber belajar mangrupa perkara anu bisa dimangpaatkeun ku guru boh misah boh bentuk gabungan pikeun kapentingan diajar ngajar sarta miboga tujuan ningkatkeun efektivitas jeung efesien tujuan pembelajaran.

# Rangkuman Kelompok 7

**Media Pangajaran**

**Wangenan**

Perencanaan pangajaran mangrupa prosés nyusun matéri pangajaran, ngaliwatan média pangajaran, sarta ngagunakeun métodeu pangajaran anu nyokokana waktu sarta miboga hiji udagan sangkan nepi ka siswa nan anu dirarancang anu geus ditangtukeun.

Numutkeun Ely sakumaha dicutat Sanjaya ngajéntrékeun yén perencanaan téh anu dasarna hiji prosés jeung cara mikir anu ngabantuan dina nyiptakeun hasil anu bakal dilarapkeun. Sawangan anu ngagambarkeun yén unggal perencanaan dimimitian ku cara ngalarapkeun udagan sangkan kahontal, anu saterusna didadasaran ku ayana udagan anu rék dipikahontal ku cara ngarumuskeun kumaha carana sangkan kahontal. Saluyu jeung . Terry (1993) ngajéntrékeun yén perencanaan téh nya éta netepna kagiatan anu kudu dilakonan ku kelompok sangkan nepi kana udagan bakal dihontal anu geus ditangtukeun. Reigeluth sakumaha nu dicutat ku Salma (2007) cara ngabédakeun perencanaan jeung cara mekarkeunana, yén anu disebut cara mekarkeun téh nya éta ngalarapkeun kisi-kisi perencanaa nalika di lapangan. Tuluy sanggeus aya uji coba na réngsé, tangtu bakal loba anu jadi dibenerkeun deui,lantaran teu luyu jeung nu mairan anu antukna teu saluyu jeung hasil.

Cunningham misalna, nétélakeun yén perencanaan nya éta milih jeung ngahubungkeun pangaweruh, fakta, pamikiran, sarta sawangan pikeun nyinghareupan anu bakal disorang, anu miboga udagan ngajéntrékeun sarta ngalarapkeun hasil anu dipikahayang, ngurutkeun kagiatan anu dibutuhkeun jeung paripolah dina wates-wates anu bakal ditarima nalika ngaréngsékeunana.

Perencanaan nya éta hiji cara pikeun nyingkahan jeunganyaimbangkeun parobahan. Tina rumusan wangenan di luhur bisa dicindekkeun yén perencanaan mangrupa hiji cara anu bisa nyugemakeun pikeun nyieun hiji kagiatan anu bisa dikokolakeunn kalayan bener, dituturkeun ku sababaraha léngkah-léngkah pikeun nyinghakan sagala rupa bangbaluh, sangkan bisa nepi kana éta udagan kahontal anu geus ditangtukeun. Perencanaan, sakumaha anu remen ditétélakeun ku para ahli, mangrupa fungsi mimiti manajemen. Manajemen sorangan numutkeun Hersey jeung Blanchard dibéré watesan “*As working with and through individuals and groups to accomplish organization goals”* ( Manajemen nya éta hiji kagiatan gawé bareng jeung ngaliwatan jalma-jalma anu miboga hiji udagan/ organisasi). Perencanaan nya éta prosés anu sistematis anu nyoko kana kaputusan ngeunaan paripolah anu dilakonan dina waktu bakal disinghareupan kahareupna. Disebut lantaran perencanaan ku ngalakonan prinsip-prinsip anu geus ditangtukeun.

**Fungsi jeung Jinis Média Pangajaran**

Fungsi Média Pangajaran

Ayana média pangajaran nya éta pikeun ngaéféktifkeun waktu dina nepikeun matéri bahan pangajaran. Ayana média pangajaran ogé bisa ngawakilkeun guru saupama guru keur aya halangan dina ngajar siswa, ku ayana média ogé bisa nyieun siswa bisa diajar dimana baé lain saukur di sakola. Bahan pangajaran, soal latihan, sarta tolak ukur pencapaian siswa ogé geus aya dina média pangajaran éta . Ku hal sakitu bisa ngagampangkeun guru dina ngajar.

Jenis Média Pangajaran

Média pangajaran kabagi jadi tilu :

1. Visual

Média visual mangrupa média nepikeun informasi ngaliwatan gambar, anu matak ngirut kanu nempo, tapi média visual teu bisa dipaké ku masarakarat umum, sapertina ku jalma anu tuna nétra. Ari anu kaasup kana média visual diantarana poster.

Konjoyan visual

1. Bisa leuwih gampang dicangkem ku siswa.
2. Bisa leuwih gampang diaplikasikeun ka siswa.
3. Leuwih lila awetna, jadi bisa ditempo unggal waktu.
4. Bisa ditapelkeun dimana baé anu sakirana bakal katempo ku siswa.

Kahéngkéran visual

1. Biaya anu dipaké cukup mahal sababna kudu nyetak.
2. Dina ngadesain gambarna kudu ku jalma anu mampuh.
3. Lamun gambarna teu gambang kabaca tangtuina baé siswa moal bakal ngarti.

1. Audio

Média audio mangrupa média anu nepikeun informasi pangajaran ngaliwatan sora sarta dijieun saalus-alusna, média panagajaran ieu contona saperti rékaman, sarta biasana sok maké alat anu ngarojongna saperti komputer.

Kaonjoyan audio

1. Bisa diputer sababaraha kali balikan.
2. Nyieunna gampang.
3. Leuwih gampang dikirim ka siswa.

Kahéngkéran audio

1. Lamun sorana ngerebek (teu jelas) tangtuna baé informasi moal bisa katepikeun.
2. Moal bisa dipaké ku jalma anu tuna rungu.
3. Dina mangsa ngarekam sora kudu bener-bener euweuh sora séjén.
4. Audio Visual

Média audio visual mangrupa gabungan tina audio (sora) sarta visual (gambar), jadi ku cara ieu bisa nepikeun matéri bahan pangajaran atawa informasi ngaliwatan video anu bisa ngaluarkeun sora sarta gambar. Sangkan ngirut tangtuna baé kudu dijieun saalus-alusna.

Kaonjoyan audio visual

1. Bisa leuwih ngirut, sababna leuwih praktis tur moal pati bosen.
2. Bisa leuwih gampang dipikaharti ku pamiarsa.

Kahéngkéran audio visual

1. Saupama videona diputer gagancangan tangtuna baé siswa moal bisa nyangkem kana matéri ajarna.
2. Dina nyieun audio visual teu sakabéh jalma bakal bisa nyieuna.
3. Dina nyieun audio visual kudu merlukeun tempat anu lega pikeun *shooting*.

**Manfaat**

Mangpaat media dina pangajaran ngébréhkeun yén ngagunakeun media dina pangajaran utama dina prores ngajar jeung diajar bisa ningkatkeun kereteg jeung minat siswa nu anyar, bisa ningkatkeun motivasi jeung matak ngirut kana prores pangajaran, jeung pastina bisa mawa pangaruh-pangaruh kana psikologis siswa. Dina prakna mangpaat media dina proses pangajaran bisa leuwih efektif jeung efisien. Anu leuwih hususna mangpaat media dina pangajaran teh nyaéta

1. Nepikeun materi pangajaran jadi bisa di rempegkeun
2. Proses pangajaran jadi leuwih jelas jeung matak ngirut ka para siswana
3. Prores pangjaran jadi leuwih interaktif, antara guru jeung siswana
4. Efisiensi dina waktu jeung tanaga, tangtuna dina jaman mekarna tehnologi, unggal kagiatan bisa lumangsung kalayan lamcar gampang tur praktis, antukna mangaruhan kana efiseinsi waktu jeung tanaga.
5. Ningkatkeun kualitas hasil diajar siswa. Kulantaran para siswa leuwih enjoy dina diajarna oge aya pangaruh kana psikologisna, tangtu ningkatkeun kata kualitas diajar.
6. Saupama aya media, kamungkinan proses diajar bisa dilaksanakeun dimana wae jeung iraha wae. Kulantaran ayeuna uranf nyinghareyupan jaman anu canggih tehnologi antukna bisa ngagampangkeun dina sagala kagiatan sapopoena.
7. Media bisa numuwuhkeun sikep postif siswa kana materi jeung proses diajar.

Anapon salian tina mangpaat media pangajaran aya ogé tujuan dina ngagunakeun media pangajaran nyaéta bisa mantuan guru dina nepikeun materi pangajaran ka para siswana, ogé sangkan leuwih gampang dipikaham, leuwi ngirut para siswa jeung proses diajar jadi leuwih resep tur rame. Sedengkeun sacara husu media pangajaran teh miboha tujuan.

1. Mere pangalaman diajar anu beda jeung miboga variasi antukna bisa ngirut minat siswa kana proses diajar.
2. Numuwuhkeun sikep jeung keterampilan dina widang tehnologi
3. Nyiptakeun situasi diajar anu matak kataji tur hese dipohokeu ku para siswa
4. Ngawujudkeun situasi diajar anu leuwih efektif
5. Pikeun mere mtivasi diajar ka para siswa

**Léngkah-léngkah Péréncanaan Média Pangajaran**

Numutkeun Arief Sadiman dkk. 2018 nétélakeun yén léngkah-léngkah dina perencanaan media pangajaran téh aya 6 (genep) diantarana:

1. Ngidentifikasi kabutuhan jeung karakteristik siswa

Anu dimaksud kabutuhan dina proses pangajaran téh nyaéta sagala hal ngeunaan naon waé anu dipiboga ku siswa sarta naon harepan pikeun kahareupna. Sanggeus nalungtik ngeunaan kabutuhan siswa, satuluyna kudu nangtukeun karakteristik siswa boh anu patalina jeung kamampuh pangaweruh atawa kaparigelan anu dipiboga ku masing-masing siswa. Bisa kucara tes, nalungtik bahan ajar anu kira-kirana hésé.

2. Nyarungsum tujuan instruksional sacara operasional sarta miboga ciri has

Dina nyarungsum tujuan instruksional aya sababaraha katangtuan anu perlu diperhatikeun nyaéta tujuan instruksional miboga orientasi ka siswa hartina aya parobahan dina paripolah siswa sanggeus kagiatan diajar, nu kadua tujuan dina pangajaran ngawengku kecap pagawéan nu operasional saperti ngidentifikasi, mikapaham jsb.

Tujuan pangajaran miboga opat unsur poko anu disingket ABCD (*Audience*, *Behaviour, Condition, Degree*). *Audience* mangrupa sasaran dina pangajaran nyaéta siswa. *Behaviour* nyaéta parobahan paripolah anu dipikahayang sanggeus lumangsungna pangajaran. *Condition* nyaéta kondisi tempat atawa suasana dimana sasaran ngalaksanakeun éta kamampuh jeung kaparigelan anu dipibogana. *Degree* nyaéta watesan minimal tina target anu geus ditangtukeun.

3. Ngarumuskeun komponen-komponen materi sacara gemet pikeun ngarojong dina ngahontal tujuan

Dina proses nyusun komponen-komponen materi ditingal tina sub kamampuh atawa kaparigelan anu dijelaskeun dina tujuan husus pangajaran sangkan ngahontal tujuan anu dipikaharep dina proses pangajaran.

4. ngamekarkeun alat pikeun ngukur hasil target capaian

Dina mekarkeun alat pikeun ngukur ieu capaian kudu saluyu jeung tujuan anu rék dihontal sarta dirojong tina materi-materi pangajaran anu ditepikeun ogé. Conto alat ukur bisa ngaliwatan tes, panalungtikan, méré pancén.

5. Nulis naskah media

Naskah media nyaéta bentuk sajian materi pangajaran ngaliwatan rancangan media anu mangrupa penjabaran tina pokok-pokok materi anu geus disarungsum. Sangkan éta materi pangajaran téh bisa ditepikeun ngaliwatan media, kukituna bisa dijentrekeun ngaliwatan gambar atawa tulisan anu disebut naskah media.

6. Ngayakeun tes jeung revisi

Tes nyaéta kagiatan pikeun nguji jeung mikanyaho tingkat efektivitas sarta saluyu henteuna media anu dirancang téh jeung tujuan anu dipiharep dina éta program. Saupama éta program dianggap alus ku nu nyieunna, tapi nalika dina prak-prakanna éta program téh teu ngirut atawa hese dipikapaham ku siswa sarta teu ngarangsang kana proses diajarna, ku kituna éta program téh kurang hade dipaké dina proses pangajaran.

# Rangkuman Kelompok 8

**Jenis Penilaian**

1. **Wangenan & jenis Penilaian**

Penilaian (*assessment)* nyaétaprosés ngumpulkeun informasi ngeunaan hasil jeung kagiatan diajar siswa anu tujuanna pikeun mawa kaputusan ngeunaan pembelajaran.

Hal-hal anu dilakukeun dina awal penilaian nyaéta nangtukeun tujuan penilaian, acuan penilaian, alat penilaian,, jeung jenis penilaian.

Penilaian prosés jeung hasil diajar dibagi jadi 4 jenis, nyaéta penilaian formatif, penilaian sumatif, penilaian diagnostik, jeung penilaian penempatan. Numutkeun sujana, (2009) ditilik tina fungsina jenis penilaian dibagi jadi sababaraha rupa, nya éta:

1. Penilaian formatif

Penilaian formatif nyaéta penilaian anu dimaksudkeun pikeun mantau kamajuan diajar peserta didik sapanjang prosés diajar lumangsung. Tujuan utama penilaian formatif nyaéta pikeun ngaropéa prosés pembelajaran, lain keur nangtukeun kamampu peserta didik.

1. Penilaian sumatif

Penilaian sumatif nyaéta penilaian anu dilakukeun nalika satuan pangalaman diajar atawa sakabéh matéri pelajaran dianggap réngsé. Contona ujian akhir semester jeung ujian nasional kaasup kana penilaian sumatif. Tujuanna nyaéta pikeun nangtukeun nilai (angka) dumasar tingkatan hasil diajar peserta didik anu satuluyna dijadikeun angka rapot, sarta bisa digunakeun pikeun perbaikan prosés pembelajaran sacara maluruh.

1. Penilaian penempatan

Tujuan penilaian penempatan nyaéta pikeun nangtukeun naha peserta didik miboga katerampilan anu diperlukeun dina program pembelajaran.

1. Penilaian diagnostik

Tujuan penilaian diagnostik nyaéta sangka apal kana masalah diajar peserta didik dumasar hasil penilaian formatif saacanna.

1. Penilaian seléktif

Penilaian seléktif nyaéta penilaian anu miboga tujuan pikeun kaperluan seleksi. Contana ujian saringan pikeun asup ka lembaga pendidikan tinangtu.

1. **Prinsip penilaian**

Prinip penilaian dibagi jadi 2, nyaéta prinsip umum jeung prinsip khusus. Nu kaasup kana prinsip umum nyaéta:

1. Sahih, hartina penilaian dumasar kana data anu saluyu jeung kamampuh anu diukur.
2. Objéktif, hartina penilaian dumasar kana prosedur jeung kritéria anu jelas, teu dipangaruhan subjektivitas penilai.
3. Adil, hartina penilaian teu ngauntungkeun sarta teu ngarugikeun peserta didik anu berkebutuhan khusus atawa perbedaan latar belakang, agama, suku, budaya, adat istiadat, status sosial ekonomi atawa gender (teu pandang bulu).
4. Terpadu, hartina penilaian ku pendidik mangrupa salassahiji komponén anu teu bisa dipisahkeun tina kagiatan pembelajaran.
5. Terbuka, hartina prosedur penilaian, kritéria penilaian, jeung dasar dina nangtukeun kaputusan bisa dipikanyaho ku pihak anu miboga kapentingan.
6. Holistik jeung berkesinambungan, hartina penilaian ku pendidik ngawengku sagala aspék kompeténsi sarta jeung sagala téknik penilaian anu saluyu jeung kompetensi nu kudu dikuasaan peserta didik.
7. Sistematis, hartina penilaian dilakukeun sacara berencana sarta bertahap kucara nuturkeun léngkah-léngkah baku.
8. Akuntabel, hartina penilaian bisa dipertanggungjawabkeun, boh tina segi teknik, prosedur, atawa hasilna.
9. Édukatif, hartina penilaian dilakukeun pikeun kapentingan jeung kamajuan peserta didik dina diajar.

Sedengkeun anu kaasup kana prinsip khusus nyaéta:

1. Matéri penilaian dikembangkeun tina kurikulum.
2. Sipatna lintas muatan atawa mata pelajaran.
3. Patali jeung kamampuh peserta didik.
4. Berbasis kinerja peserta didik.
5. Ngamotivasi diajar peserta didik.
6. Nekenkeun dina kagiatan jeung pangalaman diajar peserta didik.
7. Ngembangkeun kamampuh miki *divergen*.
8. Jadi bagian anu teu bisa dipisahkeun dina kagiatan pembelajaran.
9. Ngagunakeun sagala cara jeung instrumén.
10. **Tujuan jeung fungsi penilaian.**
11. **Tujuan penilaian.**

* Sangkan apal kana tingkat pamahaman kompetensi dina sikap, pangaweruh, jeung katerampilan boh anu dikuasai atawa anu henteu dikuasai peserta didik pikeun dironjatkeun dina pembelajaran remedial jeung program pengayaan.
* Netepkeun katuntasan pamahaman kompetensi diajar peserta didik dina kurun waktu tinangtu, nyaéta poéan, tengah semester, sasemester, sataun, jeung masa studi satuan pendidikan.
* Netepkeun program perbaikan atawa pengayaan dumasar kana tingkat pamahaman kompeténsi pikeun siswa anu diidéntifikasi salaku peserta didik anu lambat atawa gancang dina prosés diajar jeung pencapaian hasil diajar.
* Ngaropéa prosés pembelajaran dina pertemuan semester satuluyna.

1. **Fungsi penilaian**

* Ngagambarkeun sajauh mana peserta didik bisa maham kana hiji kompeténsi.
* Ngaévaluasi hasil diajar peserta didik dina rangka mantuan peserta didik maham kana kamampuh dirina sorangan, nyieun kaputusan ngeunaan léngkah satuluyna, boh pikeun pemilihan program, pengembangan kepribadian atawa pikeun penjurusan (salaku bimbingan).
* Nangtukeun gangguan anu jadi sabab teu kalaksana sacara lancar dina prosés diajar sarta kamungkinan préstasi anu bisa dikembangkeun peserta didik jeung salaku alat diagnosis anu mantuan pendidik pikeun nangtukeun naha siswa perlu diremedial atawa henteu.
* Salaku control pikeun pendidik jeung satuan pendidikan ngeunaan kamajuan perkembangan peserta didik.

1. **Léngkah-léngkah perencanaan penilaian pembelajaran**

* Netepkeun tujuan pembelajaran.
* Nyusun instrumén penilaian
* Ngalaksanakeun penilaian
* Nganalisis hasil penilaian
* Ngagunakeun hasil penilaian.

1. **Manfaat penilaian Pembelajaran**
2. **Manfaat penilaian pikeun guru**

* Nalika ngalaksanakeun penilaian, guru bisa meunangkeun data ngeunaan kamajuan diajar siswa.
* Guru bisa apal kana matéri anu diajarkeun téh geus saluyu jeung kamampuh siswa atawa henteu, sangkan bisa dijadikeun tinimbang pikeun nangtukeun matéri pelajaran anu salajengna.
* Nalika ngalaksanakeun penilaian guru bisa apal kana métode ngajar anu digunakeun geus saluyu atawa henteu.
* Hasil penilaian bisa dimangpaatkeun guru pikeun ngalaporkeun kamajuan diajar siswa ka sepuh/wali siswa.

1. **Manfaat penilaian pikeun siswa**

* Hasil penilaian bisa jadi motivasi siswa sangkan diajar leuwih sumanget deui.
* Hasil penilaian bisa dimangpaatkeun siswa pikeun mikanyaho kamajuan diajarna.
* Hasil penilaian mangrupa data ngeunaan cara diajar anu dilaksanakeun ku siswa geus bener atawa henteu.

1. **Manfaat penilaian pikeun Lembaga/Sakola**

* Hasil penilaian bisa dimangpaatkeun sakola sangkan apal kana kondisi prosés pembelajaran anu dilaksankeun geus saluyu jeung visi-misi sakola atawa henteu.
* Hasil penilaian mangrupa data anu bisa dimangpaatkeun sakola pikeun ngarencanakeun pangembangan sakola di taun salajengna.
* Hasil penilaian mangrupa bahan pikeun netepkeun kawijakan dina upaya ningkatkeun kualitas sakola.